Siempre se preba de mirar o grau mes alto d'histocompatibilidat entre donant y receptor pa minguar a probabilidat de refús immunolochico analizando os grupos sanguinios respectivos suyos y proteínas HLA. Manimenos o tractamiento con farmacos immunosupresors tamién tien l'obchectivo d'evitar o refús. Antes d'o trasplante estos farmacos disminuyen l'actividat d'o sistema immunitario y, doncas, tamién a suya capacidat de reconoiximiento de moleclas estranyas. Posteriorment a lo trasplante, o receptor ha de seguir o tractamiento con farmacos immunosupresors pa evitar un posible refús tardano u cronico (enta tres u mes meses dimpués d'o trasplante).